CELEX: 62019TA0338
Language: bg
Date: 2020-09-23 00:00:00
Title: Дело T-338/19: Решение на Общия съд от 23 септември 2020 г. — UE/Комисия (Публична служба — Срочно наети служители — Здравословни проблеми, за които се твърди, че са свързани с условията на труд — Искане за признаване на професионалния характер на заболяване — Член 73 от Правилника за длъжностните лица — Право на изслушване — Член 41 от Хартата на основните права — Задължение за изслушване на заинтересованото лице преди първоначалното решение)

16.11.2020   
            
            
               BG
            
            
               Официален вестник на Европейския съюз
            
            
               C 390/31
            
         
      Решение на Общия съд от 23 септември 2020 г. — UE/Комисия
      (Дело T-338/19) (1)
      
      (Публична служба - Срочно наети служители - Здравословни проблеми, за които се твърди, че са свързани с условията на труд - Искане за признаване на професионалния характер на заболяване - Член 73 от Правилника за длъжностните лица - Право на изслушване - Член 41 от Хартата на основните права - Задължение за изслушване на заинтересованото лице преди първоначалното решение)
      (2020/C 390/43)
      Език на производството: английски
      
         Страни
      
      
         Жалбоподател: UE (представители: S. Rodrigues и A. Champetier, avocats)
      
         Ответник: Европейска комисия (представители: T. Bohr и L. Vernier)
      
         Предмет
      
      Искане на основание член 270 ДФЕС за отмяна на решението на служба „Управление и плащане по индивидуални права“ (PMO) на Комисията от 1 август 2018 г., с което искането на жалбоподателката за признаване на професионално заболяване на основание член 73 от Правилника за длъжностните лица на Европейския съюз е отхвърлено като недопустимо
      
         Диспозитив
      
      
                  1)
               
               
                  Отменя решението на служба „Управление и плащане по индивидуални права“ (PMO) на Европейската комисия от 1 август 2018 г., с което искането на UE за признаване на професионално заболяване съгласно член 73 от Правилника за длъжностните лица на Европейския съюз е отхвърлено като недопустимо.
               
            
                  2)
               
               
                  Осъжда Комисията да заплати съдебните разноски.
               
            
         (1)  ОВ C 263, 5.8.2019 г.